Икътисади байлыклар

Байлык, икътисади байлык () — кеше тарафыннан булдырылган товарлар һәм хезмәт күрсәтүләр.

Аларның күләме кешеләр ихтыяҗын тулысынча канәгатьләндерү өчен җитми, бары тик җитештерү факторларын, ягъни алардан башка җитештерү процессы бара алмаган элементларны куллану хисабына гына арттырыла ала, теге яки бу юл белән бүлеп бирелә.

Кешеләр хәзер борынгы заманнарга караганда яхшырак яши икән, бу нәкъ әнә шул икътисади байлыкларның (азык-төлекнең, кием-салымның, торакның һ. б.) күләмен арттыру һәм сыйфатын яхшырту хисабына ирешелә.

Кеше тәгәрмәч уйлап таба, кыргый хайваннарны кулга ияләштерә, игенчелекне булдыра һәм ут белән эш итәргә өйрәнә. Әмма шулай да Җир халкының бүгенге муллыгы һәм куәте чыганагы уртак бурычларны хәл итү хакына барлык тырышлыкларны берләштерүдән гыйбарәт. Алар арасында иң төп бурыч тормыш өчен кирәкле байлыкларны тагын да күбрәк җитештерүгә, ягъни кешеләр тормышын яхшырту шартларын тудыруга юнәлтелә.

 Искәрмәләр 

 Әдәбият 


 Сылтамалар 

Төркем:Микроэкономика